****

# ՀԱՅԱՍՏԱՆԻ ՀԱՆՐԱՊԵՏՈՒԹՅՈՒՆ

**ՍՊԻՏԱԿԻ ՀԱՄԱՅՆՔԻ ԱՎԱԳԱՆԻ**

|  |
| --- |
| Հայաստանի Հանրապետություն, Լոռու մարզ, Սպիտակի քաղաքապետարան, Շահումյան 7, 1804,  Հեռ: (0-255) 2-25-00, Ֆաքս: (0-255) 2-25-97, էլ. փոստ: municipalityspitak@gmail.com |

**ԱՐՁԱՆԱԳՐՈՒԹՅՈՒՆ ԹԻՎ 10**

**ՍՊԻՏԱԿ ՀԱՄԱՅՆՔԻ ԱՎԱԳԱՆՈՒ ՀԵՐԹԱԿԱՆ ՆԻՍՏԻ**

**Կայացավ 08 սեպտեմբերի 2021թ. ժամը 13:00 ք. Սպիտակ**

Նիստին ներկա էին համայնքի ավագանու 14 անդամներից 8-ը՝ Գոռ Բարսեղյանը, Սարգիս Թամամյանը, Մանվել Խոյեցյանը, Տիգրան Հակոբյանը, Կարեն Մխիթարյանը, Մկրտիչ Շուշանյանը, , Համլետ Պողոսյանը, Վարուժան Սահակյանը:

Նիստից բացակայում էին համայնքի ավագանու 6 անդամներ՝ Ռազմիկ Թումանյանը, Լուսինե Մաթոսյանը, Գրիգոր Նազարյանը, Հովհաննես Շիրոյանը, Գարիկ Սահակյանը, Հայկ Սիսակյանը /պատճառները նշված են համայնքի ավագանու անդամների գրանցման թերթիկում/:

Նիստին մասնակցում էին համայնքի ղեկավարի տեղակալ Արտակ Մաթոսյանը, համայնքապետարանի աշխատակազմի քարտուղարության բաժնի պետ Ազգանուշ Ֆրանգյանը, աշխատակազմի ֆինանսական և եկամուտների հավաքագրման բաժնի պետի ժամանակավոր պաշտոնակատար Վարուժան Ապրեսյանը, աշխատակազմի քաղաքաշինության, հողօգտագործման, կոմունալ սպասարկման և տրանսպորտի բաժնի պետի տեղակալի ժամանակավոր պաշտոնակատար Գայանե Չոբանյանը, աշխատակազմի քարտուղարության բաժնի գլխավոր մասնագետ Ռուզաննա Սարդարյանը:

Նիստը վարում էր համայնքի ղեկավարի պաշտոնակատար Քաջայր Նիկողոսյանը:

Նիստն արձանագրում էր Ազգանուշ Ֆրանգյանը:

Նիստն անցկացվում էր առցանց հեռարձակմամբ:

Համայնքի ղեկավարի պաշտոնակատար Քաջայր Նիկողոսյանը ներկայացրեց Սպիտակ համայնքի ավագանու 2021 թվականի սեպտեմբերի 8-ի հերթական նիստի օրակարգի նախագիծը:

Օրակարգի նախագծի հարցերի վերաբերյալ առաջարկություններ և փոփոխություններ չեղան:

Ղեկավարվելով «Տեղական ինքնակառավարման մասին» Հայաստանի Հանրապետության օրենքի 14-րդ հոդվածի 6-րդ մասով` Սպիտակ համայնքի ավագանին ***որոշեց.***

1. Հաստատել Սպիտակ համայնքի ավագանու 2021 թվականի սեպտեմբերի 8-ի նիստի օրակարգը.

ՕՐԱԿԱՐԳ

1. Սպիտակ համայնքի ավագանու 2020 թվականի դեկտեմբերի 30-ի թիվ 69-Ն որոշման մեջ փոփոխություններ կատարելու մասին

/Զեկուցող՝ Վարուժան Ապրեսյան/

2. Սպիտակ համայնքի սեփականություն հանդիսացող հողամասերից, առանց մրցույթի, կառուցապատման իրավունքով Գևորգ Վալերիկի Թովմասյանին տրամադրելուն համաձայնություն տալու մասին

/Զեկուցող՝ Գայանե Չոբանյան/

Օրակարգը դրվեց քվեարկության:

Քվեարկության արդյունքները - ԿՈՂՄ (8) ԴԵՄ (0) ՁԵՌՆՊԱՀ (0)

1. **ԼՍԵՑԻՆ** «ՍՊԻՏԱԿ ՀԱՄԱՅՆՔԻ ԱՎԱԳԱՆՈՒ 2020 ԹՎԱԿԱՆԻ ԴԵԿՏԵՄԲԵՐԻ 30-Ի ԹԻՎ 69-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ԿԱՏԱՐԵԼՈՒ ՄԱՍԻՆ » ՀԱՐՑԸ

(ԶԵԿ. Վ. ԱՊՐԵՍՅԱՆ)

Զեկուցողը՝ աշխատակազմի ֆինանսական և եկամուտների հավաքագրման բաժնի պետի ժամանակավոր պաշտոնակատար Վարուժան Ապրեսյանը մանրամասն ներկայացրեց «Սպիտակ համայնքի ավագանու 2020 թվականի դեկտեմբերի 30-ի թիվ 69-Ն որոշման մեջ փոփոխություններ կատարելու մասին» որոշման ընդունման հիմնավորումները, թվային վերլուծությունը,ընդունման նպատակը, ակնկալվող արդյունքը: Նա նշեց, որ որոշման մեջ կատարվող փոփոխությունները հիմնականում պայմանավորված են համայնքի բյուջեով չնախատեսված ծախսերի ֆինանսավորման անհրաժեշտությամբ /հիմնավորումները, հավելվածները կցվում են/:

Հարցեր, ելույթներ չեղան:

Ղեկավարվելով «Տեղական ինքնակառավարման մասին» Հայաստանի Հանրապետության օրենքի 18-րդ հոդվածի 1-ին մասի 5-րդ կետով և 90-րդ հոդվածով, «Հայաստանի Հանրապետության բյուջետային համակարգի մասին» Հայաստանի Հանրապետության օրենքի 29-րդ հոդվածի 4-րդ, 5-րդ կետերով, 32-րդ հոդվածի 5-րդ մասով, 33-րդ հոդվածի 4-րդ մասով, «Նորմատիվ իրավական ակտերի մասին» Հայաստանի Հանրապետության օրենքի 33-րդ հոդվածի 1-ին մասի 1-ին կետով` Սպիտակ համայնքի ավագանին ***որոշում է****.*

1. Սպիտակ համայնքի ավագանու 2020 թվականի դեկտեմբերի 30-ի «Սպիտակ համայնքի 2021 թվականի բյուջեն հաստատելու մասին» թիվ 69-Ն որոշման մեջ կատարել փոփոխություններ` համաձայն 1-5 հավելվածների:

2. Սույն որոշումն ուժի մեջ է մտնում պաշտոնական հրապարակմանը հաջորդող օրվանից:

Հարցը դրվեց քվեարկության:

Քվեարկության արդյունքները - ԿՈՂՄ (8) ԴԵՄ (0) ՁԵՌՆՊԱՀ (0)

**2.** **ԼՍԵՑԻՆ** «ՍՊԻՏԱԿ ՀԱՄԱՅՔՆԻ ՍԵՓԱԿԱՆՈՒԹՅՈՒՆ ՀԱՆԴԻՍԱՑՈՂ ՀՈՂԱՄԱՍԵՐԻՑ ԱՌԱՆՑ ՄՐՑՈՒՅԹԻ, ԿԱՌՈՒՑԱՊԱՏՄԱՆ ԻՐԱՎՈՒՆՔՈՎ ԳԵՎՈՐԳ ՎԱԼԵՐԻԿԻ ԹՈՎՄԱՍՅԱՆԻՆ ՏՐԱՄԱԴՐԵԼՈՒՆ ՀԱՄԱՁԱՅՆՈՒԹՅՈՒՆ ՏԱԼՈՒ ՄԱՍԻՆ» ՀԱՐՑԸ

(ԶԵԿ. Գ. ՉՈԲԱՆՅԱՆ)

Աշխատակազմի քաղաքաշինության, հողօգտագործման, կոմունալ սպասարկման և տրանսպորտի բաժնի պետի տեղակալի ժամանակավոր պաշտոնակատար Գայանե Չոբանյանը ներկաներին տեղեկացրեց, որ համայնքի ղեկավարի պաշտոնակատարին է դիմել համայնքի բնակիչ Գևորգ Թովմասյանը սեփականության իրավաունքով իրեն պատկանող Սպիտակ համայքնի Կ-2 թաղամաս, Ս. Ավետիսյան փողոց 16/7 բնակարանի հարակից տարածքում գտնվող 19,8 քմ մակերեսով հողամասը կառուցապատման իրավունքով տրամադրել իրեն ավտոտնակ կառուցելու համար:

Ներկայացված որոշման նախագծի վերաբերյալ հարցեր, ելույթներ չեղան, համայնքի ավագանու անդամները առաջարկեցին ընդունել այն:

Ղեկավարվելով Հայաստանի Հանրապետության հողային օրենսգրքի 3-րդ հոդվածի 2-րդ կետով, 481-րդ հոդվածով, «Տեղական ինքնակառավարման մասին» Հայաստանի Հանրապետության օրենքի 18-րդ հոդվածի 1-ին մասի 21-րդ կետով, Հայաստանի Հանրապետության կառավարության 2001 թվականի ապրիլի 12-ի թիվ 286 որոշմամբ հաստատված «Պետական և համայնքային սեփականություն հանդիսացող հողամասերի տրամադրման» կարգի 46.2-րդ կետի «ա» ենթակետով, հիմք ընդունելով Գևորգ Վալերիկի Թովմասյան դիմումը` Սպիտակ համայնքի ավագանին **որոշում է.**

1. Համաձայնություն տալ Սպիտակ համայնքի սեփականություն հանդիսացող, «ք.Սպիտակ, Ս.Ավետիսյան փողոց, թիվ 397» հասցեում գտնվող 06-006-0502-0047 կադաստրային ծածկագրով բնակավայրերի նպատակային նշանակության 0,00198 հեկտար մակերեսով բնակելի կառուցապատման գործառնական նշանակության հողամասը, ավտոտնակ կառուցելու համար, կառուցապատման իրավունքով, 25 տարի ժամկետով Գևորգ Վալերիկի Թովմասյանին տրամադրելուն:

2. Հողամասի կառուցապատման իրավունքի տարեկան վճարը սահմանել 5940 ՀՀ դրամ (1 քմ 300 ՀՀ դրամ):

Հարցը դրվեց քվեարկության:

Քվեարկության արդյունքները - ԿՈՂՄ (8) ԴԵՄ (0) ՁԵՌՆՊԱՀ (0)

Համայնքի ղեկավարի պաշտոնակատար Քաջայր Նիկողոսյանը շնորհակալություն հայտնեց ավագանու անդամներին նիստին մասնակցելու համար, և նիստը համարվեց ավարտված:

ԳՈՌ ԲԱՐՍԵՂՅԱՆ

ՍԱՐԳԻՍ ԹԱՄԱՄՅԱՆ

ՄԱՆՎԵԼ ԽՈՅԵՑՅԱՆ

ՏԻԳՐԱՆ ՀԱԿՈԲՅԱՆ

ԿԱՐԵՆ ՄԽԻԹԱՐՅԱՆ

ՄԿՐՏԻՉ ՇՈՒՇԱՆՅԱՆ

ՀԱՄԼԵՏ ՊՈՂՈՍՅԱՆ

ՎԱՐՈՒԺԱՆ ՍԱՀԱԿՅԱՆ

ՀԱՄԱՅՆՔԻ ՂԵԿԱՎԱՐԻ ՊԱՇՏՈՆԱԿԱՏԱՐ՝ Ք.ՆԻԿՈՂՈՍՅԱՆ

ԱՐՁԱՆԱԳՐԵՑ՝ Ա. ՖՐԱՆԳՅԱՆ